text: Hjemmerøveri: 85-årig slået og sparket af elefanthue-mænd
  13 januar 2014 kl. 05.26
  En ældre mand blev sent søndag aften udsat for et groft hjemmerøveri i sit hjem i Hviding syd for Ribe.
  Omkring klokken 22.30 bankede det på døren i den 85-åriges hjem, men da han åbnede, blev han væltet omkuld af to hætteklædte røvere.
  - De tildeler ham flere slag og spark, og så snupper de hans tegnebog og løber fra stedet, siger vagtchef Ivan Gohr Jensen fra Syd- og Sønderjyllands Politi.
  De to mænd, der bar elefanthuer og var iført mørkt tøj, talte dansk, men ellers er signalementet sparsomt.
  Den 85-årige var selv i stand til ringe efter politiet efter overfaldet, og han blev kørt på skadestuen, oplyser politiet.
  Hjemmerøveriet fandt sted på Enderupvej.
  